Here is a page extracted from Wikipedia that may contain CSS, HTML, and a lot of unformatted text.

Title: Auksūdė Velnė kūlis
Content: Auksūdė Velnė kūlis ī dīvnos kūlis Kretingas rajuonė, 0,84 km i šiaurės vakarus nug kelė Darbienā-Skouds, Maluoniškiu medės pėitėnie posie.

Kūlis 3,7 m ėlgoma, 3,1 m platoma, 20-60 cm augoma īr. Pavėršios plokštis, vėršou ī doubotiu, katras vadėnamas žmuogaus, arklė, kiaulės aba velnė piedom. Aplinkou kūlou aug ōžoulā.

Rokounama, ka prī kūlė nedielės dėina par suma liuob pasėruodytė vuokītoks-velnioks, so katrou žāsdamė pėimenā liuob praluoštė pėningus ė net gīvolius. Neapsėkėntė̄ žmuonis iejė pas konėga, katros pamuokė vuokītokou sodruožtė šermokšlė lazda. Kāp tėktās pėimenokā ton padėrba, tāp ons so baisio alaso paskavuotė pu kūlio ė daugiau nikūmet nebpasėdruodė, tik sīkēs par suma liuob apsėlonkītė suoduo ė šuokėniejėmo par tuoras liuob gōsdītė vākus.

Kretingas rajuons
Kūlē